|  |  |
| --- | --- |
|  |  |
|  | |
| **KAUNO MIESTO SAVIVALDYBĖS MERAS** | | |
| **POTVARKIS** | | |
| **DĖL ŽEMĖS SKLYPO PRIE SMILTAINIO G. IR A. VOLDEMARO G., KAUNE, DETALIOJO PLANO PRADŽIOS IR PLANAVIMO TIKSLŲ** | | |
| Nr. | | |
| Kaunas | | |

Vadovaudamasis Lietuvos Respublikos teritorijų planavimo įstatymo 3 straipsnio 1 dalies 1 punktu ir 24 straipsnio 5 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 313 punktu, 318.1.2, 318.1.3 papunkčiais:

1. P r a d e d u žemės sklypo prie Smiltainio g. ir A. Voldemaro g., Kaune, detaliojo plano rengimo procedūras, siekdamas, kad būtų suformuotas žemės sklypas Kauno miesto savivaldybės poreikiams, numatant mokslo įstaigas, žaliąsias rekreacines bei sporto erdves.

2. N u s t a t a u šiuos planavimo tikslus:

2.1. nustatyti detaliojo plano sprendinius;

2.2. sudaryti sąlygas darniai Kauno miesto savivaldybės teritorijos raidai, nuosekliai erdvinės ir funkcinės integracijos politikai įgyvendinti, teritorijų sanglaudai, kompleksiškai spręsti socialinius, ekonominius uždavinius;

2.3. derinti fizinių ir juridinių asmenų ar jų grupių interesus dėl teritorijos naudojimo ir veiklos plėtojimo teritorijoje sąlygų.

3. P a v e d u Kauno miesto savivaldybės administracijos direktoriui organizuoti 1 punkte nurodyto detaliojo plano rengimą.

4. Šis potvarkis per vieną mėnesį nuo informacijos apie jį gavimo dienos gali būti skundžiamas Lietuvos administracinių ginčų komisijos Kauno apygardos skyriui (A. Juozapavičiaus pr. 57, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Visvaldas Matijošaitis |